Maliar dinosu

[náhľad|Atický [červenofigúrová keramika|červenofigúrový dinos, zobrazuje ležiaceho Dionýza obklopeného satyrmi a menádami, cca 420 - 410 pred Kr., Altes Museum (Antikensammlung) F 2402, Berlín]]
**Maliar dinosu** je konvenčné meno atického maliara červenofigúrových váz, pôsobiaceho približne v rokoch 430 až 400 pred Kr.
 
Maliar dinosu, najvýznamnejší následník Polygnotovej skupiny vázových maliarov z obdobia neskoršej klasiky, má meno odvodené od slávneho dinosu v Berlíne (Antikensammlung F 2402). Bol zrejme žiak Maliara Kleofóna. Rovnako ako jeho majster, aj on bol maliarom mohutnejších postáv na veľkých vázach (z jemu pripísaných štyridsiatich deviatich váz je väčšina kratérov kalichového alebo zvoncového typu) a podobne sa i jeho diela vyznačujú čistotou línií. Je posledným z veľkých umelcov feidiovskej tradície, ale jeho diela už svedčia o miernom poklese tohto vplyvu.

Kompozície Maliara dinosu sú menej pokojné ako kompozície jeho majstra a jeho postavy sú plnšie, masívnejšie a zmyselnejšie, s voľnejšou drapériou a väčším použitím tieňovania na zdôraznenie hĺbky. V jeho maliarskych dielach sa už ale objavuje akási „prezdobenosť“, ktorá je charakteristická pre maľbu váz na konci piateho storočia pred Kr. Na jeho dielach sa nenachádzajú žiadne signatúry hrnčiarov ani nápisy KALOS – „krásny“ (tieto nápisy sa na vázach objavili v tretej dekáde 6. storočia pred Kr.), hoci občas pomenoval postavy, ktoré zobrazoval. Podobne ako väčšina umelcov uprednostňoval dionýzske scény.

Berlínsky červenofigúrový dinos, datovaný približne do roku 420 pred Kr., je najznámejším jeho dielom (pripisujú sa mu celkovo štyri dinoi). Zobrazená scéna na nádobe je úzko spätá s jej funkciou (používala sa na miešanie vína s vodou, často na symposiu). V jej strede leží mladý boh vína Dionýzos na vzorovanom ležadle. Ľavú ruku má podopretú na dvoch veľkých vankúšoch. V pravej ruke drží thyrsos, jeho čelenka zdobená listami brečtanu a dlhé kučery, ktoré mu padajú na plecia, sú jeho atribúty. Dvaja satyrovia, z ktorých jeden hrá na barbiton, a dvaja siléni mu robia spoločnosť. Siléni majú šedivé vlasy, obaja sa opierajú o palice na rozdiel od satyrov, ktorí sú nahí a tmavovlasí. Menáda vpravo prináša jedlo a ďalšia sa pravdepodobne práve chystá naplniť kantharos, kalich boha, vínom z amfory, ktorá je položená na zemi.


Dinos Painter - ARV 1152 8 - Dionysos and Himeros with maenads and satyrs - Wien KHM AS IV 1024 - 03.jpg|Atický červenofigúrový kalichový kratér, so zobrazením Dionýza a jeho sprievodcov, Kunsthistorisches Museum, Antikensammlung IV 1024, Viedeň
Manner of the Dinos Painter ARV 1157 25 Pelops abducting Hippodameia - women fleeing to man (02).jpg|Atická červenofigúrová neck-amfora, Pelops unáša Hippodameiu, Museo Archeologico Statale G. C. Mecenate 1460, Arezzo
Manner of the Dinos Painter ARV 1156 8 Apollon and Artemis and Leto and Hermes (04).jpg|Atický červenofigúrový zvoncový kratér, zorazuje Apolóna, Artemidu, Léto a Herma, Antikensammlung F 2641, Berlín
Stamnos with maenads and totem of Dionysos, attributed to the Dinos Painter, Attic, c. 430-420 BC, red-figure ceramic - Princeton University Art Museum - DSC07077.jpg|Atický červenofigúrový stamnos, zobrazuje dionýzsky rituál, Museo Nazionale Archeologico 2419, Neapol


## Referencie

## Iné projekty

Kategória:Maliari starovekého Grécka